Document ID: 32005D0225

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 14ης Μαρτίου 2005 για την τροποποίηση της απόφασης 2003/526/ΕΚ για μέτρα προστασίας σχετικά με την κλασική πανώλη των χοίρων στη Γερμανία, τη Γαλλία, το Λουξεμβούργο και τη Σλοβακία [κοινοποιηθείσα υπό τον αριθμό Ε(2005) 600] (Κείμενο που παρουσιάζει ενδιαφέρον για τον ΕΟΧ) (2005/225/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4, Εκτιμώντας τα ακόλουθα: (1) Για την αντιμετώπιση της κλασικής πανώλης των χοίρων σε ορισμένα κράτη μέλη, η Επιτροπή εξέδωσε την απόφαση 2003/526/ΕΚ, της 18ης Ιουλίου 2003, σχετικά με μέτρα προστασίας όσον αφορά την κλασική πανώλη των χοίρων σε ορισμένα κράτη μέλη (2). Η εν λόγω απόφαση θεσπίζει ορισμένα συμπληρωματικά μέτρα για την καταπολέμηση της κλασικής πανώλης των χοίρων. (2) Η κατάσταση της κλασικής πανώλης των χοίρων έχει βελτιωθεί σε μεγάλο βαθμό σε ορισμένες περιοχές της Ρηνανίας-Παλατινάτου στη Γερμανία, στο διαμέρισμα του Μοζέλα στη Γαλλία και στο Λουξεμβούργο. Το ίδιο συνέβη και στο έδαφος των περιφερειακών υπηρεσιών κτηνιατρικών θεμάτων και τροφίμων της Levice, της Nitra, της Topoľčany, της Nové Mesto nad Váhom και στην περιφέρεια Púchov στη Σλοβακία. Συνεπώς, τα μέτρα που θεσπίστηκαν με την απόφαση 2003/526/ΕΚ δεν πρέπει να ισχύουν πλέον. (3) Δεδομένης της γενικής κατάστασης της νόσου της κλασικής πανώλης των χοίρων σε άλλες περιοχές της Γερμανίας, της Γαλλίας και της Σλοβακίας, ενδείκνυται να επεκταθεί η ισχύς της απόφασης 2003/526/ΕΚ. (4) Συνεπώς, η απόφαση 2003/526/ΕΚ θα πρέπει να τροποποιηθεί αναλόγως. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2003/526/ΕΚ τροποποιείται ως εξής: 1) Στο άρθρο 11, η ημερομηνία «30 Απριλίου 2005» αντικαθίσταται από την ημερομηνία «30 Απριλίου 2006». 2) Το παράρτημα αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 14 Μαρτίου 2005.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 5655
2442
5781
5283
122
2106
4590
913
4845
5962
3156
914
2200
5877

EuroVoc IDs (Expanded): 5655
2442
5781
5283
122
2106
4590
913
4845
5962
3156
914
2200
5877

Dataset Source: meu

Split: train